CELEX: 31983S2546
Language: el
Date: 1983-09-07 00:00:00
Title: Απόφαση αριθ. 2546/83/ΕΚΑΧ της Επιτροπής της 7ης Σεπτεμβρίου 1983 που τροποποιεί την απόφαση αριθ. 2177/83/ΕΚΑΧ για παράταση του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα

Avis juridique important

|

31983S2546

Απόφαση αριθ. 2546/83/ΕΚΑΧ της Επιτροπής της 7ης Σεπτεμβρίου 1983 που τροποποιεί την απόφαση αριθ. 2177/83/ΕΚΑΧ για παράταση του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  

Επίσημη Εφημερίδα αριθ. L 250 της 10/09/1983 σ. 0017 - 0017

***** ΑΠΟΦΑΣΗ αριθ. 2546/83/ΕΚΑΧ ΤΗΣ ΕΠΙΤΡΟΠΗΣ  της 7ης Σεπτεμβρίου 1983  που τροποποιεί την απόφαση αριθ. 2177/83/ΕΚΑΧ για παράταση του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2177/83/ΕΚΑΧ της Επιτροπής της 28ης Ιουλίου 1983 για παράταση του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα (1), και ιδίως το άρθρο 18 παράγραφος 1,  Εκτιμώντας:  ότι το άρθρο 14δ αναφέρεται στην περίπτωση που οι ανταλλαγές ή παραχωρήσεις διαρθρωτικού χαρακτήρα έχουν μειώσει σε ποσοστό μεγαλύτερο από 1 % τις παραγωγές αναφοράς κάποιας επιχείρησης, για το σύνολο των κατηγοριών προϊόντων Ια, Ιβ, Ιγ και Ιδ σε σύγκριση με εκείνες που προβλέπονται στο πλαίσιο της απόφασης αριθ. 1696/82/ΕΚΑΧ, και με την προϋπόθεση ότι η επιχείρηση χρησιμοποίησε τις ποσοστώσεις παραγωγής της για το σύνολο των προϊόντων αυτών, σε ποσοστό τουλάχιστον ίσο με 95 % το 1982· ότι από τη διατύπωση αυτή γίνεται αντιληπτό ότι αποκλείεται κάθε μείωση που δεν είναι σημαντική· ότι, για να θεωρηθεί σημαντική, η μείωση πρέπει να υπερβαίνει το 1 %·  ότι αυτή η διευκρίνηση αξίζει να αποτελέσει το αντικείμενο προσαρμογής υπό μορφή απόφασης που τροποποιεί την απόφαση αριθ. 2177/83/ΕΚΑΧ· ότι η εφαρμογή της απόφασης αριθ. 2177/83/ΕΚΑΧ συναντά λοιπόν απρόβλεπτες δυσχέρειες κατά την έννοια του άρθρου 18 παράγραφος 1 και ότι πρέπει, κατά συνέπεια, να προσαρμοστεί ανάλογα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση αριθ. 2177/83/ΕΚΑΧ τροποποιείται όπως ακολουθεί:  Το άρθρο 14δ πρώτο εδάφιο, αντικαθίσταται από το ακόλουθο κείμενο:  «Στην περίπτωση που οι ανταλλαγές ή παραχωρήσεις διαρθρωτικού χαρακτήρα έχουν μειώσει σε ποσοστό μεγαλύτερο από 1 % τις παραγωγές αναφοράς κάποιας επιχείρησης, για το σύνολο των κατηγοριών προϊόντων Ια, Ιβ, Ιγ και Ιδ σε σύγκριση με εκείνες που προβλέπονται στο πλαίσιο της απόφασης αριθ. 1696/82/ΕΚΑΧ, και με την προϋπόθεση ότι η επιχείρηση χρησιμοποίησε τις ποσοστώσεις παραγωγής της για το σύνολο των προϊόντων αυτών, σε ποσοστό τουλάχιστον ίσο με 95 % το 1982, η Επιτροπή μπορεί να προβεί σε προσαρμογή των ποσοστώσεων παραγωγής της και τμημάτων των ποσοστώσεων που μπορούν να διατεθούν στην κοινή αγορά, ώστε να φθάσουν τα επίπεδα που θα προέκυπταν στην περίπτωση που οι παραγωγές και οι ποσότητες αναφοράς καθεμιάς από τις εν λόγω κατηγορίες προϊόντων είχαν καθοριστεί για την επιχείρηση αυτή στο επίπεδο που ορίζει η απόφαση αριθ. 1696/ 82/ΕΚΑΧ.»  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε Κράτος μέλος  Βρυξέλλες, 7 Σεπτεμβρίου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 208 της 31. 7. 1983, σ. 1.